b'\n_START_ARTICLE_\nAnwar El Ghazi\n_START_PARAGRAPH_\nAnwar El Ghazi (s\xc3\xbcndinud 3. mail 1995 Barendrechtis) on Hollandi jalgpallur. Ta m\xc3\xa4ngib \xc3\xa4\xc3\xa4repoolikuna Inglismaa esiliiga klubis Aston Villa._NEWLINE_Ta alustas klubikarj\xc3\xa4\xc3\xa4ri kodumaal Amsterdami Ajaxis. Deb\xc3\xbc\xc3\xbcdi Hollandi k\xc3\xb5rgliigas tegi ta hooaja 2014\xe2\x80\x9315 esimeses m\xc3\xa4ngus Vitesse vastu. Esimese liigav\xc3\xa4rava l\xc3\xb5i ta 17. augustil 2014 AZ Alkmaari vastu. Sama aasta 22. oktoobril l\xc3\xb5i ta UEFA Meistrite Liiga alagrupim\xc3\xa4ngus v\xc3\xb5\xc3\xb5ral v\xc3\xa4ljakul v\xc3\xa4rava Barcelona vastu. Hooajal 2014\xe2\x80\x9315 l\xc3\xb5i ta Hollandi liigas kokku \xc3\xbcheksa v\xc3\xa4ravat. Veelgi edukam oli j\xc3\xa4rgmine hooaeg, kui ta skooris 11 korral._NEWLINE_2017. aasta jaanuaris liitus ta Prantsusmaa k\xc3\xb5rgliiga klubiga Lille. \xc3\x9cleminekusumma oli 8 miljonit eurot. Esimese v\xc3\xa4rava Prantsusmaa liigas l\xc3\xb5i ta 18. veebruaril v\xc3\xb5\xc3\xb5rsilm\xc3\xa4ngus Caeni vastu, kuid see j\xc3\xa4igi tema ainsaks v\xc3\xa4ravaks sel hooajal. J\xc3\xa4rgmisel hooajal l\xc3\xb5i ta liigas neli v\xc3\xa4ravat._NEWLINE_2018. aasta augustis suunduks ta \xc3\xbcheks hooajaks laenule Aston Villasse. Ta tegi Inglismaa esiliigas deb\xc3\xbc\xc3\xbcdi 25. augustil m\xc3\xa4ngus Readingi vastu, andes m\xc3\xa4ngus resultatiivse s\xc3\xb6\xc3\xb6du. Esimese v\xc3\xa4rava klubi meeskonnas l\xc3\xb5i ta 1. septembril m\xc3\xa4ngus Sheffield Unitedi vastu._NEWLINE_Deb\xc3\xbc\xc3\xbcdi Hollandi jalgpallikoondises tegi El Ghazi 10. oktoobril 2015 MM-i valikm\xc3\xa4ngus Kasahstani vastu.'